TATA PANGIBADAH MINGGU 9 OKTOBER 2022 JAM 09.00 ING ANTAWISIPUN KASIL SARTA GAGAL PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Gesang kita kados "Cakra Manggilingan". Dinten menika dumunung ing nginggil saha kasil. Saget kelampahan bénjing énjing utawi bénjing embèn dumunung ing ngandhap saha ngalami kagagalan. Sang Prabu Dawud nyeksèkaken pengalamaning gesangipun sesarengan kaliyan Gusti Allah, sanadyan ing kawontenan keblesek, Gusti Allah mboten badhé nilar piyambakipun. Gusti Allah badhé nyanggi sarta njamin gesanging umatipun. Kanthi makaten, kita mboten badhé kécalan pangajeng-ajeng nalika dhawah saha mboten badhé gumedhé nalika kasil. Ing kawontenan menapa kémawon ingkang kita adhepi, minangka tiyang pitados tansah gesang ing paseksèn ingkang leres inggih menika Gusti Allah badhé mberkahi tiyang ingkang gesangipun ndadosaken keparengipun Gusti. Panjenenganipun badhé nyanggi nalika dhawah tuwin mboten ngèndelaken keblesek terus ing salebeting kagagalan, awit déning Panjenenganipun kita dados berkah. Pasamuwan ngidungaken KPJ 181. PUJI SOKUR KONJUK GUSTI Puji sokur konjuk Gusti, wit sih-rahmat Paduka; datan kendhat angasihi, cihnaning kawlasanta. Sokur paringing pakarya, nadyan badamba ringkih; sokur déné kadang mitra tansah anandukken sih. (Pasrah tinampi Kitab Suci, laré-laré Sekolah Minggu tumuju sangajenging sanctuary) Sokur, wit brayat kawula rukun samya sinihan; sokur déné pasamuwan nuwuhken katentreman. Sokur, krana wancinira bingah utawi sisah; sokur dé gesang kawula nèng pamengkuning Allah. VOTUM PF : Pangibadah Minggu Kaping Kalih ing Wulan Brayat punika lumampah ing salebeting pengaken ing manah kita : U : PITULUNGANKU IKU PINANGKANÉ SAKA SANG YÉHUWAH, KANG NITAHAKÉ LANGIT LAN BUMI (Mazmur 121:2). Komisi Liturgika GKJ Kabluk Semarang -- 1
SALAM PF : Sih rahmat lan tentrem rahayu saka Gusti Allah, Rama kita, lan saka Gusti Yésus Kristus, anaa ing kowé kabèh (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer ING ANTAWISIPUN KASIL SARTA GAGAL. Waosan Kitab Suci kapethik saking Mazmur 37:22-36. (PF mandhap saking mimbar, mberkahi laré-laré Sekolah Minggu) PF : "Aku ndedonga, supaya Panjenengané saka gunging kamulyané nguwataké lan nyantosakaké kowé déning Rohé ing batinmu, temahan marga saka pracayamu, Sang Kristus dedalem ana ing atimu sarta kowé padha ngoyoda lan atetalesa ana ing katresnan." (Laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken KPJ 109. GUSTI PANGAYOM KANG SETYA Gusti pangayom kang setya ngirid lampah kawula. Nadyan panggodha nempuha, kula tan badhé léna, wit kinanthi déning Gusti siyang dalasan ratri, siyang dalasan ratri. Gusti pepadhang sejati; tansah nuntun kawula. Nadyan rubéda ngribedi, datan semplah ing driya. Berkahira ngreksa kula ngantos ing salaminya, ngantos ing salaminya. Pasamuwan Lenggah SL : "Kowé tresnaa marang Allahmu klawan gumolonging atimu, gumolonging nyawamu lan gumolonging budimu. Ya kuwi angger-angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger-angger loro mau." (Matius 22:37-40) PL : Kanthi ngilo dhateng angger-angger kalih menika, kita ngakeni dèrèng saged nindakaké wonten ing gesang kita padintenan, awit saking menika sumangga kita ngakeni kalepatan sarta dosa kita wonten ing pandonga. Bp : Dhuh Gusti, kawula mboten ngginakaken wewengan ingkang wonten kanggé ngapunteni, ananging kawula malah nyimpen endhem-endheman. Kawula nguyak gegayuhan kanggé bombonging manah, éngga kalamangsa kepara kawula nglirwakaken brayat ingkang Paduka pitadosaken. Ib : Gusti, kawula mugi Paduka welasi lan apunteni. Kawula kadadosna satunggal, minangka brayat putra-putra Paduka ingkang setya nuladhani katresnan sarta bedhami Paduka. Komisi Liturgika GKJ Kabluk Semarang -- 2
An PL : Gusti, Kawula asring nglirwakaken pituturipun tiyang sepuh, malah natoni manahipun tiyang sepuh, mangka tiyang sepuh tresna sanget dhateng kawula. : Kawula ndedonga ing asmanipun Sang Kristus Yésus, Sang Sumbering bedhami lan katresnan kang sejati, ingkang sampun ngapunteni lan nganyaraken kawula. Amin. Pasamuwan Jumeneng PF : Rahayu saben tiyang ingkang kaapunten kalepatan tuwin dosanipun. Samangké, gesanga salaras kalayan karsanipun Gusti. U PF : Kawula sumadya dhuh Gusti! : Padha saosa puji sokur marang Pangéran Yéhuwah, padha nyebuta asmané, pakaryané padha suwurna ana ing antarané para bangsa! U : Padha ngidunga kagem Panjenengané, kidungna kalawan masmur; saliring pakaryané kang élok padha caritakna! PS : Padha ngegung-egungna asmané kang suci, atiné para wong kang padha ngupaya Pangéran Yéhuwah dimèn padha bungah. U : Padha ngupayaa marang Pangéran Yéhuwah lan kasantosané, padha tansah ngupayaa wedanané! PF : Padha ngèlingana marang kaélokané kang wus padha katindakaké, tandha- tandhané kang élok-élok lan pepancasan kang dingandikakaké. Mugi katresnan Paduka tansah nyagedaken kita, Pasamuwan ngidungaken KPJ 321. KULAWARGA KANG RAHAYU Kulawarga kang rahayu, lamun Gusti angayomi, srana tresna kang satuhu, tansah nuntun wah nganthi. Reff. Matur nuwun konjuk mring Gusti, dé karsa nuntun salaminya; sakathahing urmat wah pamuji tansah sumengka ing ngarsanya. Kulawarga tetep panggah, lamun Gusti kang ngayomi; jroning susah dalah bungah, datan pegat ngrimati. Reff. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI PF : Waosan Kitab Suci kawaosaken saking MAZMUR 37:22-36 Satemené wong sing diberkahi Allah kuwi olèh warisan bumi, nanging wong sing kena paukumané bakal ditumpes. Wong sing uripé gawé renaning penggalihé Allah lakuné dituntun déning Allah. Yèn wong mau tiba, ora nganti gemléthak, sebab tangané digandhèng déning Allah. Wiwit aku isih nom, nganti tekan wis tuwa iki, aku durung tau weruh wong mursid ditégakaké, utawa anak-putuné golèk pangan karo ngemis. Malah tansah andum piwelas lan motang-motangaké, sarta anak- putuné dadi sranané wong liya binerkahan. Ngedohana piala lan nglakonana Komisi Liturgika GKJ Kabluk Semarang -- 3
kabecikan, supaya anak-putumu padha lestari pamanggoné ing tanahé. Sebab Allah rena marang prekara sing bener, lan ora négakaké marang wong sing dikasihi. Malah selawasé padha direksa, nanging anak-putuné wong duraka bakal disirnakaké. Para wong mursid bakal padha nampa warisan, lan selawasé manggon ing tanahé. Tembungé wong mursid kebak kawicaksanan, lan ilaté ngucapaké kabeneran. Dhawuh-dhawuhé Allahé ana ing batiné, lakuné ora tau mlèsèt. Wong ala ndingkik marang wong mursid lan ngarah patiné. Nanging Allah ora nglilani wong mursid tiba ing tangané wong ala mau. Panjenengané ora négakaké wong mursid ana ing pengadilan ditetepaké dadi wong duraka. Padha nganti-antia marang Allah, sarta dalan sing ditetepaké kuwi antepana, dadi kowé bakal diurmati déning Pangéran lan kaparingan bumi sing kokenggoni. Aku weruh ana wong duraka sing prakosa lan angkuh, sing uripé branggah kaya wit èrès ing Libanon. Bareng aku liwat ing kono, wong mau wis ora ana, senajan dakgolèki, meksa ora ketemu. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "ING ANTAWISIPUN KASIL SARTA GAGAL" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang tetep setya ngugemi kapitadosan ing antawisipun kasih sarta gagal ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning Imam) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Mazmur 50:23 makaten: "Sapa kang ngaturaké pamuji minangka kurban, iku ngluhuraké Ingsun; sapa kang jujur lakuné, karahayon peparingé Gusti Allah bakal Suntedahaké." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan Komisi Liturgika GKJ Kabluk Semarang -- 4
ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 171. MANGGA SAOS PISUNGSUNG Mangga saos pisungsung mring Allah Ma agung krana gunging sihrahmat kang lubèr tan kendhat. Misungsung kanthi loma cihnaning panuwun, dé gesang tansah begja wit Allah kang nuntun. (bokor pisungsung kaaturaken majeng) Bandha, arta pethingan kang katur mring Gusti, bludaging kabingahan wit berkah tan sepi. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi ing swarga. Kawula mugi kaparingan rejeki kawula kadosdéné wonten sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Komisi Liturgika GKJ Kabluk Semarang -- 5
Pasamuwan ngidungaken KPJ 198. LAMPAHING GESANG PUNIKI Lampahing gesang puniki tan kalis ing pepalang, nanging astanipun Gusti nuntun maring pepadhang. Kadya langit kalimputan mendhung kandel lan méga, ing sasirnanira tamtu padhang njingglang sanyata Reff. Bibar jawah mijil kluwung, mengku janji prasetya; sasisihing sisah ngantya, kluwunging sih Njeng Gusti. Aywa mangumiwah kwatir, nadyan peteng marginya, dipun mantep ing pracaya, setya ing janjinira. Gusti Ingkang Mahatresna, yéku tuking pitulung; nadyan sisah kumawasa, Gusti tansah anjangkung. Reff. Komisi Liturgika GKJ Kabluk Semarang -- 6